Liput 15€ (ovelta puoli tuntia ennen näytöksen alkua)
Mäntyharjun Näytelmäkerho tuo tammikuussa ensi-iltaan Merita Seppälän näytelmän \"Entisten nuorten kykykisa\". Näytelmä kertoo seniori-ikäisille suunnatusta talent-ohjelmasta, johon osallistuu monenkirjava porukka mitä erikoisempien kykyjen kera. Kisaajien joukkoon mahtuu tajunnan rasauttava runoilija, rakkauslauluihin perehtynyt tarinataiteilija, oopperadiiva, kotikutoinen ballerina, ujo taikuri sekä stand up -koomikko. Puhumattakaan vaarallisia tilanteita tuovasta käärmeenlumoajasta tai entisestä parkettien partaveitsestä. Kisan tuomaristo koostuu myös hauskoista persoonista, jotka sekoittavat välillä koko pakan ja meinaavat kääntää kisan päälaelleen. Ja kun osalla roolihahmoista ikää on jo enemmän kuin laki sallii, niin luvassa on koomisia tilanteita ja yllättäviä juonenkäänteitä. Esityksen kesto n. 1h10min (ei väliaikaa) Yhteistyössä: Mäntyharjun kulttuuripalvelut ja kansalaisopisto
Mäntyharjun Näytelmäkerho tuo tammikuussa ensi-iltaan Merita Seppälän näytelmän \"Entisten nuorten kykykisa\".